CELEX: 22007D0572
Language: lt
Date: 1185408000000
Title: 2007/572/EB: 2007 m. liepos 26 d. EB ir Šveicarijos jungtinio komiteto sprendimas Nr. 2/2007 dėl nenugriebto pieno miltelių Šveicarijos vidaus atskaitos kainos ištaisymo

23.8.2007   
            
            
               LT
            
            
               Europos Sąjungos oficialusis leidinys
            
            
               L 218/14
            
         EB IR ŠVEICARIJOS JUNGTINIO KOMITETO SPRENDIMAS Nr. 2/2007
   2007 m. liepos 26 d.
   dėl nenugriebto pieno miltelių Šveicarijos vidaus atskaitos kainos ištaisymo
   (2007/572/EB)
   JUNGTINIS KOMITETAS,
   atsižvelgdamas į 1972 m. liepos 22 d. Briuselyje pasirašytą Europos ekonominės bendrijos ir Šveicarijos Konfederacijos susitarimą (toliau – Susitarimas) su pakeitimais, padarytais 2004 m. spalio 26 d. Liuksemburge pasirašytu Europos bendrijos ir Šveicarijos Konfederacijos susitarimu, iš dalies keičiančiu Susitarimo nuostatas dėl perdirbtų žemės ūkio produktų, ir į jo protokolą Nr. 2, ypač į jo 7 straipsnį,
   kadangi įgyvendindamas Susitarimo protokolą Nr. 2, Jungtinis komitetas nustato vidaus atskaitos kainas susitariančiosioms šalims,
   kadangi turėjo būti ištaisyta faktinė nenugriebto pieno miltelių Šveicarijos vidaus atskaitos kaina,
   NUSPRENDĖ:
   1 straipsnis
   EB ir Šveicarijos jungtinio komiteto sprendimo Nr. 1/2007 (1) III lentelėje nurodyta 653,33 CHF už 100 kg neto nenugriebto pieno miltelių Šveicarijos vidaus atskaitos kaina pakeičiama 586,90 CHF už 100 kg neto.
   Atitinkamai koreguojamas III lentelėje nurodytas Šveicarijos ir EB atskaitos kainų skirtumas jį sumažinant iki 232,60 CHF už 100 kg neto.
   IV lentelėje nurodyta nuo įsigaliojimo datos taikoma pagrindinė 269,00 CHF už 100 kg neto suma pakeičiama 209,00 CHF už 100 kg neto.
   IV lentelėje nurodyta po trejų metų nuo įsigaliojimo datos taikoma pagrindinė 254,00 CHF už 100 kg neto suma pakeičiama 198,00 CHF už 100 kg neto.
   2 straipsnis
   Šis sprendimas įsigalioja jo priėmimo dieną.
   Jis turi teisinių padarinių nuo 2007 m. vasario 1 d.
   
      Priimta Briuselyje, 2007 m. liepos 26 d.
      
         
            Jungtinio komiteto vardu
         
         
            Pirmininkas
         
         Alan SEATTER
         
      
   
   
      (1)  OL L 35, 2007 2 8, p. 29.